CELEX: 
Language: bg
Date: 2020-07-17 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълнение на Регламент (ЕС) 2016/1011 на Европейския парламент и на Съвета по отношение на минималните стандарти за бенчмарковете на ЕС за климатичен преход и бенчмарковете на ЕС, съответстващи на Парижкото споразумение

ЕВРОПЕЙСКА
                       КОМИСИЯ
                                             Брюксел, 17.7.2020 г.
                                             C(2020) 4757 final
            ДЕЛЕГИРАН РЕГЛАМЕНТ (ЕС) .../... НА КОМИСИЯТА
                              от 17.7.2020 година
   за допълнение на Регламент (ЕС) 2016/1011 на Европейския парламент и на
   Съвета по отношение на минималните стандарти за бенчмарковете на ЕС за
    климатичен преход и бенчмарковете на ЕС, съответстващи на Парижкото
                                 споразумение
BG                                                                         BG
 ---pagebreak---                               ОБЯСНИТЕЛЕН МЕМОРАНДУМ
   1.      КОНТЕКСТ НА ДЕЛЕГИРАНИЯ АКТ
   1.1.    Общ контекст
   През 2015 г. Европейският съюз подписа Парижкото споразумение относно
   изменението на климата. В това споразумение е заложена целта за по-решителни
   действия в отговор на изменението на климата, наред с другото, като инвестиционните
   потоци се привеждат в съответствие с курс към ниски емисии на парникови газове и
   устойчиво на климатичните изменения развитие.
   Със съобщението „Европейският зелен пакт“ бе потвърдена необходимостта от
   дългосрочни сигнали за насочване на финансовите и капиталовите потоци към зелени
   инвестиции и за избягване на блокирането на активи. Настоящият делегиран акт ще
   допринесе за постигането на тази конкретна цел. Той е естествено продължение на по-
   ранния план за действие „Финансиране за устойчив растеж“ от март 2018 г., с който се
   поставя началото на амбициозна и всеобхватна стратегия за финансиране за устойчиво
   развитие и се цели пренасочване на капиталовите потоци към устойчиви инвестиции, за
   да се постигне устойчив и приобщаващ растеж.
   В по-широк план Европейският зелен пакт е отговорът на Европейския съюз на
   предизвикателствата, свързани с климата и околната среда, които са основната задача
   на сегашното поколение. Това е нова стратегия за растеж, която има за цел превръщането
   на ЕС в справедливо и благоденстващо общество с модерна и конкурентоспособна
   икономика, с ефективно използване на ресурсите, в която през 2050 г. няма да има нетни
   емисии на парникови газове, околната среда и здравето на гражданите ще бъдат защитени,
   а икономическият растеж няма да зависи от използването на ресурси. По-голямата част от
   устойчивите инвестиции през следващото десетилетие ще трябва да бъдат осигурени от
   дружествата и домакинствата и затова е от решаващо значение да бъдат отправени ясни
   дългосрочни сигнали, насочващи инвеститорите към устойчиви инвестиции.
   С Регламент (ЕС) 2016/1011 на Европейския парламент и на Съвета1 (Регламентът за
   бенчмарковете) се въвежда обща уредба с цел осигуряване на точността и
   достоверността на използваните бенчмаркове при финансовите инструменти,
   финансовите договори или инвестиционните фондове в Европейския съюз. С него
   следователно се цели да се допринесе за функционирането на вътрешния пазар, като
   същевременно се постигне висока степен на защита на потребителите и инвеститорите.
   На 24 май 2018 г. Комисията публикува своето предложение за изменение на
   Регламента за бенчмарковете в съответствие с плана за действие „Финансиране за
   устойчив растеж“ с оглед въвеждане на стандарти за методиката за определяне на
   бенчмаркове за ниски въглеродни емисии в Съюза.
   С Регламент (ЕС) 2019/2089 на Европейския парламент и на Съвета 2 се въвеждат нова
   категория бенчмаркове, т.нар. бенчмаркове на ЕС за климата (бенчмаркове на ЕС за
   1
          Регламент (ЕС) 2016/1011 на Европейския парламент и на Съвета от 8 юни 2016 г. относно
          индекси, използвани като бенчмаркове за целите на финансови инструменти и финансови
          договори или за измерване на резултатите на инвестиционни фондове, и за изменение на
          директиви 2008/48/ЕО и 2014/17/ЕС и Регламент (ЕС) № 596/2014 (ОВ L 171, 29.6.2016 г.,
          стр. 1).
   2
          Регламент (ЕС) 2019/2089 на Европейския парламент и на Съвета от 27 ноември 2019 г. за
          изменение на Регламент (ЕС) 2016/1011 по отношение на бенчмарковете на ЕС за климатичен
          преход, бенчмарковете на ЕС, съответстващи на Парижкото споразумение, и свързаното с
          устойчивостта оповестяване на информация за бенчмаркове (ОВ L 317, 9.12.2019 г., стр. 17).
BG                                                1                                                  BG
 ---pagebreak---    климатичен преход и бенчмаркове на ЕС, съответстващи на Парижкото споразумение),
   и изискване за оповестяване на информацията във връзка с устойчивостта за всички
   бенчмаркове.
   1.2.      Цели на делегирания регламент
   Целта на настоящия делегиран регламент е да се определят минималните стандарти, на
   които бенчмарковете следва да отговарят, за да бъдат обозначени като бенчмаркове на
   ЕС за климатичен преход и бенчмаркове на ЕС, съответстващи на Парижкото
   споразумение, и да се определят изискванията за прозрачност по отношение на
   методиката за двата бенчмарка.
   1.3.      Правен контекст
   Настоящият делегиран регламент се основава на оправомощаването, предвидено в
   член 19а, параграф 2 от Регламента за бенчмарковете.
   2.        КОНСУЛТАЦИИ ПРЕДИ ПРИЕМАНЕТО НА АКТА
   През юни 2018 г. Комисията създаде техническа експертна група по финансирането за
   устойчиво развитие (ТЕГ). Мисията на ТЕГ включва предоставяне на Комисията на
   препоръки относно минималните технически изисквания по отношение на методиката
   на бенчмарковете на ЕС за климата.
   През юни 2019 г. ТЕГ публикува междинен вариант на доклада, за който през лятото на
   2019 г. беше отправена покана за представяне на мнения.
   ТЕГ публикува окончателния си доклад на 30 септември 2019 г. Окончателният доклад
   е             на            разположение               на          следния            адрес:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   През есента на 2019 г. и през първата половина на 2020 г. службите на Комисията
   проведоха срещи със заинтересованите страни, за да обсъдят бъдещите делегирани
   мерки. В съответствие с правилата за по-добро регулиране проектите на делегирани
   актове бяха публикувани за коментари на портала „По-добро регулиране“ за период от 4
   седмици между април и май 2020 г. На тази консултация се отзоваха общо 36
   заинтересовани страни. Освен това на заседанието на експертната група към
   Европейския комитет по ценни книжа през май 2020 г. проектите на делегирани актове
   бяха представени и обсъдени между експертите на държавите членки, с присъствието
   на наблюдатели от Европейския парламент.
   3.        ОЦЕНКА НА ВЪЗДЕЙСТВИЕТО
   В съответствие с Регламента за бенчмарковете, изменен с Регламент (ЕС) 2019/2089, на
   Комисията се предоставя правомощието да определя свързаните с устойчивостта мерки
   за бенчмарковете. Тук спадат три аспекта: минимални изисквания за съставянето на
   бенчмарковете на ЕС за климатичен преход и на бенчмарковете на ЕС, съответстващи
   на Парижкото споразумение, минималната информация, която трябва да се съдържа в
   обяснението на начина, по който ЕСУ фактори са отразени в основните елементи на
   методиката на бенчмарка, и информацията, която администраторът на бенчмарка
   трябва да представи в декларацията за бенчмарка относно начина, по който са отразени
   ЕСУ фактори.
   Комисията възложи на ТЕГ да представи технически препоръки по всички тези
   аспекти. През септември 2019 г. — след многобройни контакти със заинтересованите
BG                                                  2                                           BG
 ---pagebreak---    страни чрез кръгли маси, семинари и покана за представяне на мнения в рамките на 6
   седмици през лятото на 2019 г., ТЕГ публикува окончателния си доклад относно
   бенчмарковете за климата и оповестяването на ЕСУ фактори на бенчмарковете.
   Доклад на ТЕГ
   Окончателният доклад на ТЕГ съдържа набор от минимални изисквания за съставянето
   на бенчмарковете на ЕС за климатичен преход, бенчмарковете на ЕС, съответстващи на
   Парижкото споразумение, и минималните изисквания за оповестяване на ЕСУ фактори,
   които следва да се прилагат за всички бенчмаркове, с някои изключения.
   Комисията разгледа всички получени изявления, включително доклада на ТЕГ и
   отговорите на поканата за представяне на мнения на ТЕГ, както и становищата,
   представени на Комисията от заинтересованите страни по време на двустранните срещи
   или конферентните разговори.
   Въпреки че Комисията е като цяло съгласна с възприетия от ТЕГ подход, делегираните
   актове все пак се отклоняват от доклада на ТЕГ в редица аспекти, по-специално във
   връзка с изискванията за оповестяване на ЕСУ фактори. Целта е да се рационализира и
   опрости подходът на ТЕГ, за да се осигури повече яснота относно набора от показатели
   и информацията, която се очаква да оповестяват администраторите на бенчмаркове. С
   измененията се опростяват и изясняват техническите препоръки, представени от ТЕГ,
   повишава се равнището на прозрачност и се осигурява по-голяма предвидимост за
   администраторите на бенчмаркове.
   При определянето на минималните критерии за съставянето на бенчмарковете на ЕС за
   климатичен преход, бенчмарковете на ЕС, съответстващи на Парижкото споразумение,
   и минималните изисквания за оповестяване на ЕСУ фактори Комисията съблюдаваше
   основния принцип на пропорционалност, като същевременно запази известна гъвкавост
   за администраторите на бенчмаркове.
   Пропорционалност
   В делегираните актове допълнително се уточняват съдържащите се в Регламента за
   бенчмарковете правомощия по отношение на новите бенчмаркове на ЕС за климата и
   на изискванията за оповестяване на ЕСУ фактори, като се гарантира пропорционалното
   прилагане на регламента.
   Като взе предвид доклада на ТЕГ и обратната информация, получена от
   заинтересованите страни, Комисията се стреми да въведе пропорционален подход по
   отношение на минималните изисквания за съставянето на бенчмарковете на ЕС за
   климатичен преход, бенчмарковете на ЕС, съответстващи на Парижкото споразумение,
   и минималните изисквания за оповестяване на ЕСУ фактори от администраторите на
   бенчмаркове.
   В съответствие с правомощията, съдържащи се в Регламента за бенчмарковете,
   Комисията счита, че е необходимо да се направи разграничение между изискванията за
   оповестяване на ЕСУ фактори, касаещи методиката и декларацията за бенчмарка, тъй
   като те преследват различни цели за инвеститорите.
   Понастоящем администраторите на бенчмаркове не са задължени да оповестяват
   списък с ЕСУ фактори, но много от тях вече правят това в т.нар. „информационни
   брошури“. Следователно това би представлявало новост само за част от
   администраторите. Целта на Комисията е да се придържа, доколкото е възможно, към
   вече съществуващите пазарни практики и показатели, за да се избегнат
   непропорционалните разходи. Поради тази причина ЕСУ фактори се основават на
BG                                           3                                          BG
 ---pagebreak---    препоръките от доклада на ТЕГ, който бе обект на задълбочена консултация с
   участниците на пазара. Комисията също така предлага да се доусъвършенства
   предложеният от ТЕГ подход, като се рационализира по-специално списъкът на ЕСУ
   фактори, които трябва да бъдат оповестявани, чрез опростяване на използваната
   терминология и позоваване, когато е приложимо, на международни стандарти,
   договори и конвенции.
   Освен това Комисията не възнамерява да въвежда задължително оповестяване на ЕСУ
   рейтинги за всички показатели, тъй като тази тема се разглежда отделно в рамките на
   паралелен работен процес по плана за действие относно финансирането за устойчив
   растеж.
   И накрая, въпреки че в доклада на ТЕГ се препоръчва използването на коефициент за
   дела на приходите от зелените спрямо конвенционалните базови инвестиции (green to
   brown share), такъв показател не е включен в делегираните актове, тъй като тези
   понятия все още не са определени на равнището на ЕС и се разглеждат отделно в
   рамките на паралелен работен процес по бъдещия регламент за таксономията.
   Гъвкавост
   С изискванията, определени съгласно делегирания акт по отношение на минималните
   стандарти за бенчмарковете на ЕС за климатичен преход и бенчмарковете на ЕС,
   съответстващи на Парижкото споразумение, се запазва известна степен на гъвкавост
   при разработването на методиката на бенчмарковете, за да се даде възможност на
   пазара да развива иновативни стратегии и да се адаптира към специфичните
   потребности на инвеститорите.
   Що се отнася до делегирания акт относно минималната информация, която трябва да се
   съдържа в обяснението на начина, по който ЕСУ фактори са отразени в методиката на
   бенчмарка, администраторите на бенчмаркове следва да докладват само тези ЕСУ
   фактори, които използват при преследването на ЕСУ цели, и начина, по който правят
   това.
   На последно място, що се отнася до делегирания акт относно декларацията за
   бенчмарка, администраторите на бенчмаркове, които не преследват ЕСУ цели, няма да
   бъдат обвързани с изискванията, когато изрично са посочили това в съответния
   образец, приложен към декларацията за бенчмарка.
   3.1     Анализ на разходите и ползите
   С един от делегираните актове се определят минималните стандарти за разработване на
   бенчмарковете на ЕС за климатичен преход и бенчмарковете на ЕС, съответстващи на
   Парижкото споразумение. И двата бенчмарка представляват незадължителни
   обозначения и следователно определените в съответния делегиран акт изисквания се
   прилагат само за администраторите на бенчмаркове, които са избрали да спазват тези
   правила. Тъй като с делегирания акт се определят минимални стандарти, на
   администраторите на бенчмаркове ще бъде разрешено да запазят известна степен на
   гъвкавост при разработването им, така че разходите за привеждане в съответствие да
   бъдат ограничени. В по-общ план този подход ще осигури ясни и хармонизирани
   правила за разработването на такива бенчмаркове, което би дало възможност за
   намаляване на разходите за изготвяне на вътрешни политики, но също така би
   позволило на пазара да разработи иновативни стратегии и да отговори на търсенето от
   страна на инвеститорите, които желаят да следват отговорни по отношение на климата
   инвестиционни стратегии.
BG                                          4                                          BG
 ---pagebreak---    С двата делегирани акта съответно относно минималните изисквания за оповестяване
   на ЕСУ фактори в методиката и относно минималните изисквания за оповестяване на
   ЕСУ фактори в декларацията за бенчмарка ще се изисква от администраторите на
   бенчмаркове да адаптират своята ИТ инфраструктура в отговор на новия поток от
   информация и изисквания за оповестяване. Трябва да се подчертае, че вече съществува
   пазарна практика администраторите на бенчмаркове да оповестяват информация от
   екологичен, социален и управленски характер в т.нар. „информационни брошури“,
   поради което се очаква разходите за привеждане в съответствие с новите правила да
   бъдат ограничени.
   Информацията от екологичен, социален и управленски характер, която ще бъде
   оповестявана от администраторите на бенчмаркове, ще подобри степента на
   съпоставимост между бенчмарковете и ще осигури яснота за инвеститорите, които
   желаят да вземат информирани от гледна точка на климата инвестиционни решения.
   3.2     Субсидиарност
   Регламентът за бенчмарковете е задължителен в своята цялост и се прилага пряко във
   всички държави членки. Регламентът за бенчмарковете съдържа преходен период за
   критичните бенчмаркове и бенчмарковете на трети държави, които могат да продължат
   да се използват в Съюза без разрешение до края на 2021 г. Правното основание за
   Регламента за бенчмарковете е член 114 от Договора за функционирането на
   Европейския съюз и всички промени на този регламент трябва да са в съответствие със
   същото правно основание.
   Все повече инвеститори прилагат нисковъглеродни инвестиционни стратегии и
   използват бенчмаркове за ниски въглеродни емисии при измерване на резултатите от
   инвестиционните портфейли.
   За да се поддържа правилното функциониране на вътрешния пазар в услуга на
   инвеститорите и да се гарантира високо равнище на защита на потребителите и
   инвеститорите, с изменения Регламент за бенчмарковете се въвежда нормативна
   уредба, с която на равнището на Съюза се определят минимални изисквания за
   бенчмарковете на ЕС за климатичен преход и бенчмарковете на ЕС, съответстващи на
   Парижкото споразумение. Установяването на бенчмаркове на ЕС за климатичен преход
   и бенчмаркове на ЕС, съответстващи на Парижкото споразумение, подкрепено от
   методика, свързана с ангажиментите, определени в Парижкото споразумение по
   отношение на въглеродните емисии, ще допринесе за повишаване на прозрачността и за
   предотвратяването на заблуждаващите твърдения за екологосъобразност.
   При отсъствието на хармонизирана рамка за осигуряване на точност и достоверност на
   основните категории бенчмаркове за ниски въглеродни емисии, които се използват в
   индивидуалните или колективните инвестиционни портфейли, има вероятност
   различията в подходите на държавите членки да създадат пречки за гладкото
   функциониране на вътрешния пазар.
   4.      ПРАВНИ ЕЛЕМЕНТИ НА ДЕЛЕГИРАНИЯ АКТ
   Правомощието за приемане на делегирани актове е предвидено в член 49 от Регламента
   за бенчмарковете.
          В член 1 се установяват определенията, приложими в настоящия регламент.
BG                                           5                                         BG
 ---pagebreak---     В член 2 се определя референтният температурен сценарий за съставянето на
     бенчмарковете на ЕС за климатичен преход и бенчмарковете на ЕС,
     съответстващи на Парижкото споразумение.
    В член 3 се определят минималните изисквания по отношение                на
     ограниченията при разпределението на капиталовите инструменти.
    В член 4 се определят изискванията по отношение на изчисляването на
     интензитета на емисиите на парникови газове (ПГ) или на абсолютните емисии
     на ПГ.
    В член 5 се определят минималните изисквания по отношение на включването
     и поетапното въвеждане на данни за емисиите на ПГ от обхват 3.
    В член 6 се определят правилата относно дружествата, които определят и
     публикуват цели за намаляване на емисиите на ПГ.
    В член 7 се определя минималните изисквания по отношение на плана за
     намаляване на въглеродните емисии за бенчмарковете на ЕС за климатичен
     преход и бенчмарковете на ЕС, съответстващи на Парижкото споразумение.
    В член 8 се определят правилата, които се прилагат при промяна в
     изчисляването на емисиите на ПГ.
    В член 9 се определя намалението спрямо базовото ниво на емисиите на ПГ за
     бенчмарковете за климатичен преход спрямо съвкупността от възможни
     инвестиции.
    В член 10 се определят изключванията за бенчмарковете на ЕС за климатичен
     преход.
    В член 11 се определя намалението спрямо базовото ниво на емисиите на ПГ за
     бенчмарковете, съответстващи на Парижкото споразумение, спрямо
     съвкупността от възможни инвестиции.
    В член 12 се определят изключванията за бенчмарковете на ЕС, съответстващи
     на Парижкото споразумение.
    В член 13 се определят правилата относно изискванията за прозрачност по
     отношение на прогнозните оценки.
    В член 14 се определят правилата относно оповестяването на плана за
     намаляване на въглеродните емисии.
    В член 15 се определят правилата относно оповестяването на точността на
     източниците на данни.
BG                                     6                                         BG
 ---pagebreak---                  ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                          от 17.7.2020 година
       за допълнение на Регламент (ЕС) 2016/1011 на Европейския парламент и на
       Съвета по отношение на минималните стандарти за бенчмарковете на ЕС за
        климатичен преход и бенчмарковете на ЕС, съответстващи на Парижкото
                                              споразумение
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1011 на Европейския парламент и на Съвета от
   8 юни 2016 г. относно индекси, използвани като бенчмаркове за целите на финансови
   инструменти и финансови договори или за измерване на резултатите на инвестиционни
   фондове, и за изменение на директиви 2008/48/ЕО и 2014/17/ЕС и на Регламент (ЕС)
   № 596/20143, и по-специално член 19а, параграф 2 от него,
   като има предвид, че:
   (1)    Парижкото споразумение, прието по Рамковата конвенция на ООН по изменение
          на климата и одобрено от Съюза на 5 октомври 2016 г.4 („Парижкото
          споразумение“), има за цел да подобри способността за реакция на изменението
          на климата, наред с другото, като приведе инвестиционните потоци в
          съответствие с курс към ниски емисии на парникови газове и развитие,
          устойчиво на изменението на климата.
   (2)    На 11 декември 2019 г. Комисията прие своето съобщение до Европейския
          парламент, Европейския съвет, Съвета, Европейския икономически и социален
          комитет и Комитета на регионите, озаглавено „Европейският зелен пакт“5.
          Европейският зелен пакт представлява нова стратегия за растеж, която има за
          цел превръщането на Съюза в справедливо и благоденстващо общество с
          модерна и конкурентоспособна икономика, с ефективно използване на
          ресурсите, в която през 2050 г. няма да има нетни емисии на парникови газове и
          икономическият растеж няма да зависи от използването на ресурси. Прилагането
          на Европейския зелен пакт изисква инвеститорите да получават ясни и
          дългосрочни сигнали, за да се избегне блокирането на активи и да се увеличи
          финансирането за устойчиво развитие.
   (3)    С Регламент (ЕС) 2016/1011 се установяват бенчмарковете на ЕС за климатичен
          преход и бенчмарковете на ЕС, съответстващи на Парижкото споразумение.
          Методиката на тези референтни показатели се основава на предвидените в
          Парижкото споразумение ангажименти. Необходимо е да се определят
          минималните стандарти, приложими за двата вида бенчмаркове. Бенчмарковете
          на ЕС за климатичен преход и бенчмарковете на ЕС, съответстващи на
   3
          OB L 171, 29.6.2016 г., стр. 1.
   4
          Решение (ЕС) 2016/1841 на Съвета от 5 октомври 2016 г. за сключване, от името на Европейския
          съюз, на Парижкото споразумение, прието по Рамковата конвенция на ООН по изменение на
          климата (ОВ L 282, 19.10.2016 г., стр. 1).
   5
          COM(2019) 640 final.
BG                                                   7                                                 BG
 ---pagebreak---        Парижкото споразумение, преследват сходни цели, но се различават по своята
       степен на амбициозност. Поради това повечето минимални стандарти следва да
       бъдат общи за двата вида бенчмарка, но праговете следва да варират в
       зависимост от вида.
   (4) Понастоящем няма достатъчно данни, за да се оцени въглеродният отпечатък,
       произтичащ от взетите от суверенни субекти решения. Поради това емисиите,
       базирани на държавни финансови инструменти, не следва да бъдат допустим
       компонент на бенчмарковете на ЕС за климатичен преход и бенчмарковете на
       ЕС, съответстващи на Парижкото споразумение.
   (5) Тъй като методиката на бенчмарковете на ЕС за климатичен преход и
       бенчмарковете на ЕС, съответстващи на Парижкото споразумение, се основава
       на заложените в Парижкото споразумение ангажименти, е необходимо да се
       използва сценарият за повишаване на температурите с 1,5 °C, без или с
       ограничено        превишаване,         посочен       в     специалния       доклад      на
       Междуправителствения комитет по изменение на климата (МКИК) относно
       глобалното затопляне с 1,5 °C6 („сценарий на МКИК“). Този сценарий на МКИК
       е в съответствие с определената в Европейския зелен пакт цел на Комисията за
       постигане на нулеви нетни емисии на парникови газове до 2050 г. За да бъдат в
       съответствие със сценария на МКИК, инвестициите следва да бъдат пренасочени
       от дейности, зависещи от изкопаеми горива, към такива, базирани върху зелени
       или възобновяеми енергийни източници, а въздействието на тези инвестиции
       върху климата следва да се подобрява с течение на годините.
   (6) Секторите, изброени в раздели А—З и Л от приложение I към Регламент (ЕО)
       № 1893/2006 на Европейския парламент и на Съвета7, в т.ч. нефтения, газовия,
       миннодобивния и транспортния сектор, имат съществен принос за изменението
       на климата. За да се гарантира, че бенчмарковете на ЕС за климатичен преход и
       бенчмарковете на ЕС, съответстващи на Парижкото споразумение, отразяват
       действително реалната икономика, включително секторите, които с оглед
       постигане на целите на Парижкото споразумение следва активно да намаляват
       емисиите на парникови газове, експозицията на тези бенчмаркове към
       въпросните сектори не следва да бъде по-малка от експозицията на съвкупността
       от възможните по тях базови инвестиции. Това изискване обаче следва да се
       прилага само за бенчмарковете на ЕС за климатичен преход и бенчмарковете на
       ЕС, съответстващи на Парижкото споразумение, които са бенчмаркове за
       капиталови инструменти, за да се гарантира, че инвеститорите в капиталови
       инструменти, които подкрепят целите на Парижкото споразумение, ще запазят
       своето влияние — чрез участие и гласуване, при прехода на дружеството към по-
       устойчиви дейности.
   (7) Емисиите на ПГ следва да се изчисляват на съпоставима и последователна
       основа. Поради това е необходимо да се установят правила относно честотата на
   6
       МКИК, 2018 г.: Глобално затопляне с 1,5 °C: специален доклад на МКИК относно въздействието
       на глобалното затопляне с 1,5 °C спрямо нивата от прединдустриалния период и свързаните с
       него траектории на емисиите на парникови газове в световен мащаб в контекста на засилването
       на глобалната реакция спрямо опасността от изменението на климата, на укрепването на
       устойчивото развитие и на усилията за изкореняване на бедността.
   7
       Регламент (ЕО) № 1893/2006 на Европейския парламент и на Съвета от 20 декември 2006 г. за
       установяване на статистическа класификация на икономическите дейности NACE Rev. 2 и за
       изменение на Регламент (ЕИО) № 3037/90 на Съвета, както и на някои ЕО Регламенти относно
       специфичните статистически области (ОВ L 393, 30.12.2006 г., стр. 1).
BG                                               8                                                 BG
 ---pagebreak---         актуализиране на тези изчисления и, когато е приложимо, относно валутата,
        която трябва да се използва.
   (8)  Намаляването на въглеродните емисии, основано единствено на емисиите на ПГ
        от обхват 1 и обхват 2, би могло да доведе до противоречиви резултати. Поради
        това следва да се поясни, че при минималните стандарти за бенчмарковете на ЕС
        за климатичен преход и бенчмарковете на ЕС, съответстващи на Парижкото
        споразумение, следва да се вземат предвид не само преките емисии от
        дружествата, но също и емисиите, оценени въз основа на жизнения цикъл, и
        следователно включително емисиите на ПГ от обхват 3. Все пак поради
        недостатъчното качество на данните, налични понастоящем за емисиите на ПГ
        от обхват 3, е необходимо да се определи подходящ период на поетапно
        въвеждане и да се даде възможност за ограничен период от време да бъдат
        използвани ресурси от изкопаеми горива. Този график за поетапно въвеждане
        следва да се основава на списъка на икономическите дейности, установен в
        Регламент (ЕО) № 1893/2006.
   (9)  Администраторите на бенчмаркове следва да имат възможност да придават
        допълнителна тежест на дружествата в зависимост от целите за намаляване на
        въглеродните емисии, определени от тези дружества. Поради това следва да
        бъдат определени специфични правила, свързани с докладваните от отделните
        дружества цели за намаляване на въглеродните емисии.
   (10) Бенчмарковете на ЕС за климатичен преход и бенчмарковете на ЕС,
        съответстващи на Парижкото споразумение, следва да демонстрират
        способността си за намаляване на въглеродните емисии с течение на годините.
        Минималните показатели на плана за намаляване на въглеродните емисии
        следва да се изчисляват, като се използва сценарият на МКИК. Освен това, за да
        се избегнат заблуждаващите твърдения за екологосъобразност, следва да се
        определят условия за отклонението от плана за намаляване на въглеродните
        емисии и за правото даден бенчмарк да продължи да се обозначава като
        бенчмарк на ЕС за климатичен преход или бенчмарк на ЕС, съответстващ на
        Парижкото споразумение.
   (11) Интензитетът на емисиите на ПГ следва да бъде основният параметър за
        изчисляване на показателите на плана за намаляване на въглеродните емисии,
        тъй като той осигурява съпоставимост между различните сектори и не
        фаворизира или дискриминира даден сектор. За изчисляването на интензитета на
        емисиите на ПГ е необходима пазарната капитализация на съответното
        дружество. Когато обаче бенчмарковете се отнасят за корпоративни
        инструменти с фиксиран доход, може да не са налични данни за пазарната
        капитализация на дружества, чиито дялови ценни книжа не са допуснати до
        търговия на регулиран пазар. Поради това следва да се посочи, че когато
        бенчмарковете на ЕС за климатичен преход или бенчмарковете на ЕС,
        съответстващи на Парижкото споразумение, се отнасят за корпоративни
        инструменти с фиксиран доход, на администраторите на бенчмаркове следва да
        бъде разрешено да използват емисиите на ПГ, изчислени на абсолютна база, а не
        въз основа на интензитета на емисиите на ПГ.
   (12) За гарантиране на съпоставимостта и съгласуваността на данните за емисиите на
        ПГ следва да се определят правила за това как да се изчисляват промените в
        интензитета на емисиите на ПГ или абсолютните емисии на ПГ.
BG                                          9                                          BG
 ---pagebreak---    (13) Постигането на целите на Парижкото споразумение изисква както
        бенчмарковете на ЕС за климатичен преход, така и бенчмарковете на ЕС,
        съответстващи на Парижкото споразумение, да предвиждат процентно
        намаление спрямо базовото ниво на експозицията към активи, предизвикващи
        значителни емисии на ПГ, в сравнение с техния бенчмарк „майка“ или
        съвкупността от възможните по тях базови инвестиции. Това процентно
        намаление обаче следва да бъде по-съществено за бенчмарковете на ЕС,
        съответстващи на Парижкото споразумение, които по своя замисъл преследват
        по-амбициозни цели от бенчмарковете на ЕС за климатичен преход.
   (14) Бенчмарковете на ЕС, съответстващи на Парижкото споразумение, не следва да
        насърчават инвестициите във финансови инструменти, емитирани от дружества,
        които нарушават световните стандарти, като например принципите на
        Глобалния договор на ООН. Поради това е необходимо да се определят
        специфични критерии за изключване, които се основават на свързани с климата
        или други екологични, социални и управленски съображения. Бенчмарковете на
        ЕС за климатичен преход следва да отговарят на тези критерии за изключване до
        31 декември 2022 г. в съответствие с определения в Регламент (ЕС) 2016/1011
        график.
   (15) За да се подкрепи намаляването на използването на замърсяващи енергийни
        източници и подходящият преход към възобновяеми източници, е целесъобразно
        също така дружествата, които генерират над определен процент от приходите си
        от въглища, нефт или газ, да бъдат изключени от бенчмарковете на ЕС,
        съответстващи на Парижкото споразумение. При определянето на тези
        специфични изключения следва да се вземат предвид промените в дела на тези
        енергийни източници от световното предлагане на първична енергия в периода
        2020—2050 г., както е заложено в сценария на МКИК. По-специално, съгласно
        таблица 2.6 от специалния доклад на МКИК относно глобалното затопляне с
        1,5 °C, в периода 2020—2050 г. се очаква използването на въглища да спадне
        между 57 % и 99 %, а използването на нефтено гориво — между 9 % и 93 %,
        докато използването на газ се очаква да нарасне с 85 % или да спадне с 88 %.
        Газът може да се използва по време на прехода към нисковъглеродна икономика,
        по-специално като заместител на въглищата, което обяснява очаквания му по-
        широк диапазон на развитие, въпреки че очакваният среден спад на
        използването му е 40 %. По същата причина е необходимо да се изключат
        дружествата, които генерират над определен процент от приходите си от
        дейности по производство на електроенергия.
   (16) За да се гарантира прозрачност относно методиката, използвана за
        бенчмарковете на ЕС за климатичен преход и бенчмарковете на ЕС,
        съответстващи на Парижкото споразумение, е целесъобразно за двете категории
        бенчмаркове да се определят правила за задължително оповестяване на
        информация за плана за намаляване на въглеродните емисии и оповестяване на
        източниците на данни. По същата причина е целесъобразно да се определят
        изисквания за оповестяване за администраторите на бенчмаркове, които
        използват прогнозни оценки за данните за емисиите на ПГ, независимо дали са
        предоставени от външни доставчици на данни.
   (17) С цел да се подкрепи хармонизирането на методиката за бенчмарковете на ЕС за
        климатичен преход и бенчмарковете на ЕС, съответстващи на Парижкото
        споразумение, е целесъобразно да се определят правила относно качеството и
        точността на източниците на данни,
BG                                         10                                         BG
 ---pagebreak---    ПРИЕ НАСТОЯЩИЯ РЕГЛАМЕНТ:
                                                ГЛАВА I
                                       ОПРЕДЕЛЕНИЯ
                                                    Член 1
                                               Определения
   За целите на настоящия регламент се прилагат следните определения:
   а)       „емисии на парникови газове (ПГ)“ означава емисии на парникови газове
            съгласно определението в член 3, точка 1) от Регламент (ЕС) 2018/842 на
            Европейския парламент и на Съвета8;
   б)       „абсолютни емисии на парникови газове (ПГ)“ означава тонове CO 2 еквивалент
            съгласно определението в член 2, точка 7) от Регламент (ЕС) 517/2014 на
            Европейския парламент и на Съвета9;
   в)       „интензитет на емисиите на парникови газове (ПГ)“ означава абсолютни
            емисии на ПГ, разделени на стойността на предприятието, включително
            парични средства, в милиони евро;
   г)       „стойност на предприятието, включително парични средства“ означава сумата,
            в края на финансовата година, на пазарната капитализация на обикновените
            акции, пазарната капитализация на привилегированите акции и счетоводната
            стойност на съвкупните задължения и неконтролиращите участия, без да се
            приспадат паричните средства или паричните еквиваленти;
   д)       „съвкупността от възможни инвестиции“ означава съвкупността от всички
            инструменти, в които може да се инвестира, за даден клас активи или група
            активи;
   е)       „базова година“ означава първата от поредните години по бенчмарка.
   8
          Регламент (ЕС) 2018/842 на Европейския парламент и на Съвета от 30 май 2018 г. за
          задължителните годишни намаления на емисиите на парникови газове за държавите членки през
          периода 2021—2030 г., допринасящи за действията в областта на климата в изпълнение на
          задълженията, поети по Парижкото споразумение, и за изменение на Регламент (ЕС) №
          525/2013, (ОВ L 156, 19.6.2018 г., стр. 26).
   9
          Регламент (ЕО) № 517/2014 на Европейския парламент и на Съвета от 16 април 2014 г. за
          флуорсъдържащите парникови газове и за отмяна на Регламент (ЕО) № 842/2006 (ОВ L 150,
          20.5.2014 г., стр. 195).
BG                                                     11                                           BG
 ---pagebreak---                                        ГЛАВА II
      МИНИМАЛНИ СТАНДАРТИ ЗА РАЗРАБОТВАНЕТО НА
                 МЕТОДИКАТА НА БЕНЧМАРКОВЕТЕ
                                        РАЗДЕЛ 1
    МИНИМАЛНИ ОБЩИ СТАНДАРТИ ЗА БЕНЧМАРКОВЕТЕ НА ЕС
         ЗА КЛИМАТИЧЕН ПРЕХОД И БЕНЧМАРКОВЕТЕ НА ЕС,
          СЪОТВЕТСТВАЩИ НА ПАРИЖКОТО СПОРАЗУМЕНИЕ
                                           Член 2
                            Референтен температурен сценарий
   Администраторите на бенчмаркове на ЕС за климатичен преход и администраторите на
   бенчмаркове на ЕС, съответстващи на Парижкото споразумение, използват сценария за
   повишаване на температурите с 1,5 °C, без или с ограничено превишаване, посочен в
   специалния доклад на Междуправителствения комитет по изменение на климата
   (МКИК) относно глобалното затопляне с 1,5 °C като референтен температурен
   сценарий при разработването на методиката за съставянето на тези бенчмаркове.
                                           Член 3
            Ограничения при разпределението на капиталовите инструменти
   Съвкупната експозиция на бенчмарковете на ЕС за климатичен преход и бенчмарковете
   на ЕС, съответстващи на Парижкото споразумение, които са базирани на допуснати до
   публичен пазар в Съюза или в друга юрисдикция дялови ценни книжа, към секторите,
   изброени в раздели А—З и Л от приложение I към Регламент (ЕО) № 1893/2006, е най-
   малко равностойна на съвкупната експозиция на съвкупността от възможните базови
   инвестиции към тези сектори.
                                           Член 4
   Изчисляване на интензитета на емисиите на ПГ или на абсолютните емисии на ПГ
   1.      Администраторите на бенчмаркове на ЕС за климатичен преход и
           администраторите на бенчмаркове на ЕС, съответстващи на Парижкото
           споразумение, изчисляват интензитета на емисиите на ПГ или, когато е
           приложимо, абсолютните емисии на ПГ от тези бенчмаркове, използвайки една
           и съща валута за всички базови активи по тях.
   2.      Администраторите на бенчмаркове на ЕС за климатичен преход и
           администраторите на бенчмаркове на ЕС, съответстващи на Парижкото
           споразумение, преизчисляват на годишна основа интензитета на емисиите на
           ПГ или абсолютните емисии на ПГ от тези бенчмаркове.
                                           Член 5
     Поетапно въвеждане в методиката на бенчмарка на данни за емисиите на ПГ от
                                         обхват 3
   1.      Методиката за бенчмарковете на ЕС за климатичен преход или бенчмарковете
           на ЕС, съответстващи на Парижкото споразумение, включва данните за
           емисиите на ПГ от обхват 3 в следния вид:
BG                                           12                                      BG
 ---pagebreak---            а)   считано от датата на прилагане на настоящия регламент данни за
                емисиите на ПГ от обхват 3 най-малко за енергийния и миннодобивния
                сектори, посочени в разделения 05—09, 19 и 20 от приложение I към
                Регламент (ЕО) № 1893/2006;
           б)   в рамките на две години от датата на прилагане на настоящия регламент
                данни за емисиите на ПГ от обхват 3 най-малко за транспортния,
                строителния, сградния, суровинния и индустриалния сектор, посочени в
                разделения 10—18, 21—33, 41, 42 и 43, 49—53 и 81 от приложение I към
                Регламент (ЕО) № 1893/2006;
           в)   в рамките на четири години от датата на прилагане на настоящия
                регламент данни за емисиите на ПГ от обхват 3 за всички други сектори,
                посочени в приложение I към Регламент (ЕО) № 1893/2006.
   2.      За целите на параграф 1, буква а) считано от датата на прилагане на настоящия
           регламент до 31 декември 2021 г. администраторите на бенчмаркове на ЕС за
           климатичен преход и администраторите на бенчмаркове на ЕС, съответстващи
           на Парижкото споразумение, могат да използват ресурси от изкопаеми горива,
           когато докажат, че не могат да изчислят, нито да направят прогнозна оценка на
           данните за емисиите на ПГ от обхват 3.
                                           Член 6
    Дружества, които определят и публикуват цели за намаляване на емисиите на ПГ
   Администраторите на бенчмаркове на ЕС за климатичен преход и администраторите на
   бенчмаркове на ЕС, съответстващи на Парижкото споразумение, могат да увеличават в
   тези бенчмаркове тежестта на емитентите на ценни книжа — компонент на бенчмарка,
   които определят и публикуват цели за намаляване на емисиите на ПГ, когато са
   изпълнени следните условия:
   а)      емитентите, чиито ценни книжа са компонент на бенчмарка, публикуват
           последователно и точно емисиите си на ПГ от обхват 1, 2 и 3;
   б)      емитентите, чиито ценни книжа са компонент на бенчмарка, са намалили
           интензитета на емисиите си на ПГ или, когато е приложимо, абсолютните си
           емисии на ПГ, включително емисиите на ПГ от обхват 1, 2 и 3, средно с най-
           малко 7 % на година в продължение на поне три последователни години.
   За целите на първа алинея емисиите на ПГ от обхват 3 се тълкуват в съответствие с
   посочения в член 5 период на поетапно въвеждане.
                                           Член 7
               Определяне на план за намаляване на въглеродните емисии
   1.      Планът за намаляване на въглеродните емисии за целите на бенчмарковете на
           ЕС за климатичен преход и бенчмарковете на ЕС, съответстващи на Парижкото
           споразумение, има следните цели:
           а)   за дялови ценни книжа, допуснати до публичен пазар в Съюза или в друга
                юрисдикция — намаление на интензитета на емисиите на ПГ от най-
                малко 7 % средно на година;
           б)   за дългови ценни книжа, които не са емитирани от емитент на държавни
                дългови инструменти, когато емитентът на тези дългови ценни книжа има
                дялови ценни книжа, допуснати до публичен пазар в Съюза или в друга
BG                                            13                                         BG
 ---pagebreak---            юрисдикция — намаление на интензитета на емисиите на ПГ от най-
           малко 7 % средно на година или намаление на абсолютните емисии на ПГ
           от най-малко 7 % средно на година;
      в)   за дългови ценни книжа, които не са емитирани от емитент на държавни
           дългови инструменти, когато емитентът на тези дългови ценни книжа
           няма дялови ценни книжа, допуснати до публичен пазар в Съюза или в
           друга юрисдикция — намаление на абсолютните емисии на ПГ от най-
           малко 7 % средно на година.
   2. Посочените в параграф 1 цели се изчисляват геометрично, което означава, че
      годишното намаление на интензитета на емисиите на ПГ или на абсолютните
      емисии на ПГ от най-малко 7 % за година „n“ се изчислява въз основа на
      интензитета на ПГ или на абсолютните емисии на ПГ за година „n-1“ като
      геометрична прогресия спрямо базовата година.
   3. Когато средната стойност на предприятието, включително парични средства,
      на ценните книжа, които са компонент на бенчмарка, се е увеличила или
      намалила през последната календарна година, стойността на предприятието,
      включително парични средства, на всеки компонент се коригира, като се
      раздели на коефициента на корекция за инфлация на стойността на
      предприятието. Коефициентът на корекция за инфлация на стойността на
      предприятието се изчислява, като средната стойност на предприятието,
      включително парични средства, на компонентите на бенчмарка в края на
      календарната година се раздели на средната стойност на предприятието,
      включително парични средства, на компонентите на бенчмарка в края на
      предходната календарна година.
   4. За всяка година, през която определените в параграф 1 цели не са постигнати,
      администраторите на бенчмаркове на ЕС за климатичен преход и
      администраторите на бенчмаркове на ЕС, съответстващи на Парижкото
      споразумение, компенсират за тези пропуснати цели, като коригират нагоре
      целите в своя план за намаляване на въглеродните емисии за следващата
      година.
   5. Администраторите на бенчмаркове на ЕС за климатичен преход и
      администраторите на бенчмаркове на ЕС, съответстващи на Парижкото
      споразумение, няма да имат повече възможност да обозначават своите
      бенчмаркове като такива, когато:
      а)   определените в параграф 1 цели не са изпълнени през дадена година и
           пропуснатата цел не е компенсирана през следващата година; или
      б)   определените в параграф 1 цели не са били изпълнени на три пъти в
           рамките на 10 последователни години.
      Администраторите на бенчмаркове могат да възстановят обозначаването на
      даден бенчмарк като бенчмарк на ЕС за климатичен преход или бенчмарк на
      ЕС, съответстващ на Парижкото споразумение, когато този бенчмарк
      изпълнява целта по плана за намаляване на въглеродните емисии за две
      последователни години след прекратяването на обозначаването, освен ако
      обозначаването на този бенчмарк не е било прекратявано два пъти.
BG                                     14                                          BG
 ---pagebreak---                                           Член 8
      Промяна в интензитета на емисиите на ПГ или в абсолютните емисии на ПГ
   1.      Промяната в интензитета на емисиите на ПГ или в абсолютните емисии на ПГ
           се изчислява като процентната промяна между среднопретегления интензитет
           на ПГ или среднопретеглените абсолютни емисии на ПГ на всички компоненти
           на бенчмарка на ЕС за климатичен преход или на бенчмарка на ЕС,
           съответстващ на Парижкото споразумение, в края на година „n“, от една
           страна, и среднопретегления интензитет на ПГ или среднопретеглените
           абсолютни емисии на ПГ на всички компоненти на бенчмарка в края на година
           „n-1“, от друга.
   2.      Администраторите на бенчмаркове използват нова базова година, когато
           настъпят значителни промени в методиката за изчисляване на интензитета на
           ПГ или абсолютните емисии на ПГ.
           За целите на първа алинея нова базова година означава годината, спрямо която
           се изчислява планът за намаляване на въглеродните емисии по член 7.
           Изборът на нова базова година не засяга определените в член 7, параграф 5
           правила.
                                       РАЗДЕЛ 2
       МИНИМАЛНИ СТАНДАРТИ ЗА БЕНЧМАРКОВЕТЕ НА ЕС ЗА
                              КЛИМАТИЧЕН ПРЕХОД
                                          Член 9
      Намаление спрямо базовото ниво на интензитета на ПГ или на абсолютните
               емисии на ПГ за бенчмарковете на ЕС за климатичен преход
   Интензитетът на ПГ или, когато е приложимо, абсолютните емисии на ПГ за
   бенчмарковете на ЕС за климатичен преход, включително емисиите на ПГ от обхват 1,
   2 и 3, трябва да бъдат поне с 30 % по-ниски от интензитета на ПГ или абсолютните
   емисии на ПГ на съвкупността от възможни инвестиции.
   За целите на първа алинея емисиите на ПГ от обхват 3 се тълкуват в съответствие с
   посочения в член 5 период на поетапно въвеждане.
                                          Член 10
               Изключвания за бенчмарковете на ЕС за климатичен преход
   1.      Администраторите на бенчмаркове на ЕС за климатичен преход оповестяват в
           своята методика дали и по какъв начин изключват дружества.
   2.      До 31 декември 2022 г. администраторите на бенчмаркове на ЕС за климатичен
           преход спазват изискванията, посочени в член 12, параграф 1, букви а), б) и в) и
           член 12, параграф 2.
                                       РАЗДЕЛ 3
        МИНИМАЛНИ СТАНДАРТИ ЗА БЕНЧМАРКОВЕТЕ НА ЕС,
          СЪОТВЕТСТВАЩИ НА ПАРИЖКОТО СПОРАЗУМЕНИЕ
                                          Член 11
      Намаление спрямо базовото ниво на интензитета на ПГ или на абсолютните
BG                                          15                                              BG
 ---pagebreak---           емисии на ПГ за бенчмарковете на ЕС, съответстващи на Парижкото
                                            споразумение
   Интензитетът на ПГ или, когато е приложимо, абсолютните емисии на ПГ за
   бенчмарковете на ЕС, съответстващи на Парижкото споразумение, включително
   емисиите на ПГ от обхват 1, 2 и 3, трябва да бъдат поне с 50 % по-ниски от интензитета
   на ПГ или абсолютните емисии на ПГ на съвкупността от възможни инвестиции.
   За целите на първа алинея емисиите на ПГ от обхват 3 се тълкуват в съответствие с
   посочения в член 5 период на поетапно въвеждане.
                                               Член 12
         Изключвания за бенчмарковете на ЕС, съответстващи на Парижкото
                                            споразумение
   1.      Администраторите на бенчмаркове на ЕС, съответстващи на Парижкото
           споразумение, изключват от тези бенчмаркове всяко от следните дружества:
           а)   дружества, които участват в дейности, свързани с противоречиви оръжия;
           б)   дружества, които участват в отглеждането и производството на тютюн;
           в)   дружества, за които администраторите на бенчмаркове са констатирали,
                че нарушават принципите на Глобалния договор на ООН или Насоките за
                многонационалните предприятия на Организацията за икономическо
                сътрудничество и развитие (ОИСР);
           г)   дружества, които генерират 1 % или повече от приходите си от
                проучване, извличане, добив, разпространение или рафиниране на
                антрацитни и лигнитни въглища;
           д)   дружества, които генерират 10 % или повече от приходите си от
                проучване, добив, разпространение или рафиниране на течни горива;
           е)   дружества, които генерират 50 % или повече от приходите си от
                проучване, добив, производство или разпространение на газообразни
                горива;
           ж)   дружества, които генерират 50 % или повече от приходите си от
                производство на електроенергия с интензитет на ПГ, надхвърлящ 100 g
                CO2 e/kWh.
           За целите на буква а) „противоречиви оръжия“ означава противоречиви оръжия
           съгласно посоченото в международни договори и конвенции, принципи на
           Организацията на обединените нации и, когато е приложимо, национално
           законодателство.
   2.      Администраторите на бенчмаркове на ЕС, съответстващи на Парижкото
           споразумение, изключват от тези бенчмаркове всички дружества, за които те
           или външни доставчици на данни са констатирали или преценили, че нанасят
           значителна вреда на една или повече от екологичните цели, посочени в член 9
           от Регламент (ЕС) 2020/852 на Европейския парламент и на Съвета 10, в
           съответствие с определените в член 13, параграф 2 от настоящия регламент
           правила за прогнозните оценките.
   10
         Регламент (ЕС) 2020/852 на Европейския парламент и на Съвета от 18 юни 2020 г. за създаване
         на рамка за улесняване на устойчивите инвестиции и за изменение на Регламент (ЕС) 2019/2088
         (ОВ L 198, 22.6.2020 г., стр. 13).
BG                                                16                                                 BG
 ---pagebreak---    3. Администраторите на бенчмаркове на ЕС, съответстващи на Парижкото
      споразумение, оповестяват в своята методика на бенчмарковете всички
      допълнителни критерии за изключване, които те използват и които се
      основават на климатични или други екологични, социални и управленски
      (ЕСУ) фактори.
                                  ГЛАВА III
                    ПРОЗРАЧНОСТ И ТОЧНОСТ
                                     Член 13
             Изисквания за прозрачност по отношение на оценките
   1. В допълнение към изискванията, определени в приложение III към Регламент
      (ЕС) 2016/1011, администраторите на бенчмаркове на ЕС за климатичен преход
      и администраторите на бенчмаркове на ЕС, съответстващи на Парижкото
      споразумение, спазват следните изисквания:
      а)   администраторите на бенчмаркове на ЕС за климатичен преход и
           администраторите на бенчмаркове на ЕС, съответстващи на Парижкото
           споразумение, използващи прогнозни оценки, които не се основават на
           предоставени от външен доставчик данни, приемат официално,
           документират и оповестяват методиката, на която се основават тези
           прогнозни оценки, включително:
           i)    подхода, който те са използвали за изчисляване на емисиите на ПГ,
                 както и основните допускания и принципите на предпазливост,
                 залегнали в основата на тези прогнозни оценки;
           ii)   изследователската методология за прогнозна оценка на липсващите,
                 недокладваните или докладваните занижени емисии на ПГ;
           iii)  външните набори от данни, използвани при прогнозната оценка на
                 липсващите, недокладваните или докладваните занижени емисии на
                 ПГ;
      б)   администраторите на бенчмаркове на ЕС за климатичен преход и
           администраторите на бенчмаркове на ЕС, съответстващи на Парижкото
           споразумение, използващи прогнозни оценки, които се основават на
           предоставени от външен доставчик данни, приемат официално,
           документират и оповестяват следната информация:
           i)    наименованието и данните за връзка на доставчика на данни;
           ii)   използваната методика и основните допускания и принципи на
                 предпазливост, ако има такива;
           iii)  хипервръзка към уебсайта на доставчика на данни и съответната
                 методика, ако има такава.
   2. За целите на член 12, параграф 2 администраторите на бенчмаркове на ЕС,
      съответстващи на Парижкото споразумение, спазват следните изисквания:
      а)   администраторите на бенчмаркове на ЕС, съответстващи на Парижкото
           споразумение, използващи прогнозни оценки, които не се основават на
           предоставени от външен доставчик данни, приемат официално,
BG                                      17                                         BG
 ---pagebreak---                  документират и оповестяват методиката, на която се основават тези
                 прогнозни оценки, включително:
                 i)    използваните от тях подход и изследователска методология, както и
                       основните допускания и принципите на предпазливост, залегнали в
                       основата на тези прогнозни оценки;
                 ii)   външните набори от данни, използвани при прогнозната оценка;
           б)    администраторите на бенчмаркове на ЕС, съответстващи на Парижкото
                 споразумение, използващи прогнозни оценки, които се основават на
                 предоставени от външен доставчик данни, приемат официално,
                 документират и оповестяват следната информация:
                 i)    наименованието и данните за връзка на доставчика на данни;
                 ii)   използваната методика и основните допускания и принципи на
                       предпазливост, ако има такива;
                 iii)  хипервръзка към уебсайта на доставчика на данни и съответната
                       методика, ако има такава.
                                                Член 14
              Оповестяване на плана за намаляване на въглеродните емисии
   Администраторите на бенчмаркове на ЕС за климатичен преход и администраторите на
   бенчмаркове на ЕС, съответстващи на Парижкото споразумение, приемат официално,
   документират и оповестяват плана за намаляване на въглеродните емисии по тези
   бенчмаркове, базовата година, използвана за определяне на тези планове за намаляване
   на въглеродните емисии, а когато целите, определени в плана за намаляване на
   въглеродните емисии, не са изпълнени, причините за това и стъпките, които те ще
   предприемат за постигане на посочената в член 7, параграф 4 коригирана цел.
                                                Член 15
                               Точност на източниците на данни
   1.      Администраторите на бенчмаркове на ЕС за климатичен преход и
           администраторите на бенчмаркове на ЕС, съответстващи на Парижкото
           споразумение, гарантират, че данните относно емисиите на ПГ от обхват 1, 2 и
           3 са точни и в съответствие със световните или европейските стандарти, като
           например продуктовия отпечатък върху околната среда, методите за
           определяне на организационния отпечатък върху околната среда 11, стандарта за
           отчитане и докладване на фирмената верига на стойността (Обхват 3) 12, EN ISO
           14064 или EN ISO 14069.
   2.      За целите на параграф 1 администраторите на бенчмаркове на ЕС за
           климатичен преход и администраторите на бенчмаркове на ЕС, съответстващи
           на Парижкото споразумение, оповестяват в своята методика използвания
           стандарт.
   11
         Препоръка 2013/179/ЕС на Комисията от 9 април 2013 г. относно използването на общи методи
         за измерване и оповестяване на показатели за екологосъобразността на продукти и организации
         на база жизнения цикъл (ОВ L 124, 4.5.2013 г., стр. 1).
   12
         Value Chain (Scope 3) Accounting and Reporting Standard (Септември 2011 г.), Допълнение към
         стандарта за фирмено отчитане и докладване по Протокола за парниковите газове.
BG                                                18                                                 BG
 ---pagebreak---    3.     Администраторите на бенчмаркове на ЕС за климатичен преход и
          администраторите на бенчмаркове на ЕС, съответстващи на Парижкото
          споразумение, гарантират съпоставимостта и качеството на данните за
          емисиите на ПГ.
                                      ГЛАВА IV
                    ЗАКЛЮЧИТЕЛНИ РАЗПОРЕДБИ
                                         Член 16
                               Влизане в сила и прилагане
   Настоящият регламент влиза в сила на двадесетия ден след деня на публикуването му в
   Официален вестник на Европейския съюз.
   Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 17.7.2020 година.
                                          За Комисията
                                          Председател
                                          Ursula VON DER LEYEN
BG                                          19                                         BG